१३ औँ अनसनमा रहेका केसीका माग सम्बोधन गरेर अगाडि जान सरकार तयार भए पनि प्रतिपक्षी एमाले र माओवादी केन्द्रले प्रक्रियामा असहमति जनाएका हुन् । एमाले र माओबादीले विधेयक समितिमै पठाउनु पर्ने अडान लिएका छन् । विधेयक फेरि समितिमा पठाउन सम्भव छैन । संसदको अन्तिम बैठक शुक्रबारमात्रै बस्नेछ । ‘सभामुखले चासो देखाएनन् भने विधेयक थन्किने अवस्था देखियो,’ एक सांसदले भने, ‘सहमती पछि मात्रै छलफल गराउने भन्ने भएको छ । अब यो विधेयक सभामुखको कोर्टमा गयो ।’
